เดดพูล

เดดพูล () หรือ เวด วิลสัน () เป็นตัวละครที่เป็นทหารรับจ้าง และเป็นทั้งตัวร้ายและตัวเอกปฏิลักษณ์ ปรากฏในหนังสือการ์ตูนที่จัดพิมพ์โดยมาร์เวลคอมิกส์ วาดโดยร็อบ ไลเฟลด์ และเขียนเรื่องโดยไรเฟล นิเซียซา ซึ่งเดดพูลปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991

เดดพูลเป็นทหารรับจ้างผู้มีจิตใจคุ้มดีคุ้มร้าย ซึ่งปรากฏตัวครั้งแรกในฐานะวายร้ายในหนังสือการ์ตูนชุด นิวมิวแตนท์ และต่อมาในหนังสือการ์ตูนชุด เอ็กซ์ฟอร์ซ ตัวละครนี้ยังได้เป็นดารานำในหลายซีรีส์อย่างต่อเนื่อง โดยมีชื่อปรากฏร่วมกับตัวละครอื่นๆ เช่น เคเบิล เป็นต้น ทั้งนี้ เดดพูลได้รับการจัดอันดับความนิยมเป็นลำดับที่ 182 โดยนิตยสารวิซาร์ด จาก 200 รายชื่อตัวละครในหนังสือการ์ตูนที่ได้รับความนิยมตลอดกาลWizard magazine's list of the Top 200 Comic Book Characters of All Time ; listed in this forum thread และได้รับการจัดอันดับความนิยมเป็นลำดับที่ 45 โดยนิตยสารเอ็มไพร์ จากตัวละครในหนังสือการ์ตูนยอดเยี่ยมที่สุดทั้ง 50 ราย

 ประวัติการจัดพิมพ์ 
ยุค 1990
เดดพูลได้ปรากฏตัวครั้งแรกในหนังสือการ์ตูน เดอะนิวมิวแตนท์ ฉบับที่ 98 ในเดือนกุมภาพันธ์ ค.ศ. 1991 ซึ่งในการปรากฏตัวครั้งแรกของเขา เดดพูลได้รับการจ้างวานจากทอลลิเวอร์ ในการโจมตีเคเบิล กับเหล่ามิวแตนท์สายพันธุ์ใหม่ ในช่วงต่อมาเคเบิลได้ปรากฏตัวในหนังสือการ์ตูน เอ็กซ์ฟอร์ซ ในฐานะตัวละครที่แจ้งเกิดขึ้นอีกครั้ง นอกจากนี้ เดดพูลยังได้เป็นดารารับเชิญให้ปรากฏตัวในหนังสือการ์ตูนของมาร์เวลคอมิกส์หลายเรื่อง ไม่ว่าจะเป็น อเวนเจอร์ส, แดร์เดวิล, ฮีโร่ฟอร์ไฮร์ และในปี ค.ศ. 1993 ตัวละครได้รับบทบาทสำคัญในมินิซีรีส์ของตนเอง โดยใช้ชื่อว่า เดอะเซอร์เคิล เชส ซึ่งได้รับการเขียนเรื่องโดยไรเฟล นิเซียซา และวาดลายเส้นดินสอโดย โจ มาดูเรรา การร่วมงานกันในครั้งนี้ถือได้ว่าประสบความสำเร็จ และเดดพูลได้เป็นดาราหลักในครั้งที่สอง โดยใช้ชื่อของเดดพูลเองเป็นชื่อเรื่อง ซึ่งเขียนขึ้นในปี ค.ศ. 1994 โดยมาร์ค เวด และได้รับการวาดลายเส้นดินสอโดยเอียน เชอร์ชิล

ในปี ค.ศ. 1997 เดดพูลได้รับการใช้ชื่อนี้ในการจัดพิมพ์อย่างต่อเนื่อง ซึ่งเขียนครั้งแรกโดยโจ เคลลี่ หลังจากนั้นได้มีเอ็ด แมกควินเนส มาร่วมในงานฝ่ายศิลป์ ซึ่งซีรีส์ชุดนี้ได้มีตัวละครสมทบเพิ่มขึ้นหลายราย ไม่ว่าจะเป็น ไบลด์ อัล หรือเพื่อนสนิทของเขาอย่าง วีเซล ซึ่งเดดพูลได้กลายมาเป็นตัวละครตลกล้อเลียนชุดละครที่ออกอากาศ และเป็นตัวเอกปฏิลักษณ์อย่างยิ่งของช่วงเวลานั้น

 การปรากฏตัวในสื่ออื่น 
 ภาพยนตร์ 
เอ็กซ์เมน กำเนิดวูล์ฟเวอรีน
เดดพูล/เวด วิลสัน ได้ปรากฏตัวในภาพยนตร์เรื่องเอ็กซ์เมน กำเนิดวูล์ฟเวอรีน โดยผู้แสดงเป็นเวดคือไรอัน เรย์โนลด์ส และ เดดพูล/เวพอน XI มีผู้รับบทโดยสกอตต์ แอทคินส์ ซึ่งปรากฏตัวในฐานะนักสู้ที่มีฝีมือสูง และเป็นทหารรับจ้างเจ้าคารม ผู้ใช้ดาบคู่ที่มีความเร็วเหนือมนุษย์ ทั้งมีทักษะในการหักเหการจู่โจมจากอาวุธปืน
เดดพูล
ในภาพยนตร์เรื่องเดดพูล ตัวเวด วิลสันรับบทโดยไรอัน เรย์โนลด์สเช่นเดิม ซึ่งเนื้อเรื่องจะเป็นไปตามหนังสือการ์ตูนเกือบทุกประการ ตั้งแต่เป็นโรคมะเร็งจึงได้ร่วมทดลองเวพอนเอ็กซ์ ซึ่งทำให้มะเร็งหายไปและแข็งแกร่ง แต่ก็ทำให้หน้าตาอัปลักษณ์ เขาจึงไปเป็นทหารรับจ้างเหมือนในคอมิค ซึ่งต้องการที่จะล้างแค้นผู้ที่ทำให้เขาต้องกลายเป็นแบบนี้

 วิดีโอเกม 
เดดพูลเป็นตัวละครที่ได้รับการยืนยันว่าจะเป็นตัวละครหลักของเกมต่อสู้ที่มีชื่อว่ามาร์เวล vs. แคปคอม 3: เฟทออฟทูเวิลด์ ซึ่งกำลังอยู่ในช่วงระหว่างการจัดสร้าง ในการนำเสนอภาพตัวอย่างที่งาน E3 2010 เขาได้แสดงฝีมือการต่อสู้กับดังเต้ซึ่งเป็นตัวละครจากเกมเดวิลเมย์ครายที่ผลิตโดยบริษัทแคปคอมMarvel vs Capcom 3

 อ้างอิง 

 แหล่งข้อมูลอื่น 
 Deadpool at Marvel.com

 X-Men Nation article Deadpool, the Merc Who's Over Exposed? In depth analysis of Deadpool's character in comics and film 


หมวดหมู่:ตัวละครในเอ็กซ์เมน
หมวดหมู่:ตัวละครมาร์เวลคอมิกส์
หมวดหมู่:ตัวละครชาวแคนาดา
หมวดหมู่:ยอดมนุษย์แคนาดา
หมวดหมู่:ซูเปอร์ฮีโร่ในมาร์เวลคอมิกส์
หมวดหมู่:ตัวร้ายที่มีพลังพิเศษ
หมวดหมู่:ตัวร้ายที่มีพลังพิเศษในมาร์เวลคอมิกส์
หมวดหมู่:ตัวละครที่เป็นเหยื่อการทดลองมนุษย์
หมวดหมู่:ตัวละครที่เป็นผู้ลอบสังหาร
หมวดหมู่:ตัวละครที่เป็นทหารรับจ้าง
หมวดหมู่:ตัวละครที่เป็นนักล่าเงินรางวัล
หมวดหมู่:ตัวละครที่เป็นพลแม่นปืนและพลซุ่มยิง
หมวดหมู่:ตัวละครที่เป็นผู้ทำตัวเป็นศาลเตี้ย
หมวดหมู่:ตัวละครที่เป็นแพนเซ็กชวลชาย
หมวดหมู่:ตัวละครที่ถูกทำให้เสียโฉม
หมวดหมู่:ตัวละครในบันเทิงคดีที่ทำลายกำแพงที่สี่
หมวดหมู่:ตัวร้ายในการ์ตูนทีวีแอนิเมชัน